Casper Østergaard fra Aalborg Parasport vandt søndag eftermiddag DM-sølv i framerunning. Han var næstbedst på 100 meter-distancen i disciplinen, hvor deltagerne løber med støtte fra en specialbygget løberamme. - Jeg er ikke tilfreds med en andenplads, siger Casper Østergaard. Jan Birkbak, som også stiller op for Aalborg Parasport, deltog også i DM-finalen i framerunning, der blev afviklet på Skovdalen Atletikstadion i Aalborg. Han sluttede på en fjerdeplads. Benene var ikke gode nok Sølvvinder Casper Østergaard havde sat næsen op efter en medalje af fineste karat i forbindelse med DM-ugen på hjemmebane. - Framerunneren var ikke helt god i dag, og det var benene heller ikke, siger Casper Østergaard. Framerunning er den mest udbredte para-atletikdisciplin i Danmark. Se finaleløbet her:
Den nordjyske para-atlet Casper Østergaard sikrede sig søndag en DM-sølvmedalje, men han havde håbet på mere.